Source: https://stavebny-zakon.dashofer.sk/onb/33/komentar-k-stavebnemu-zakonu-98-104-uniqueidmRRWSbk196FPkyDafLfWAHZfW9tvcWRNHE5QDhiuodN8-ObtRHIrTA/?uri_view_type=5
Timestamp: 2020-06-05 11:37:33+00:00
Document Index: 13839294

Matched Legal Cases: ['§ 98', '§ 104', '§ 98', '§ 123', '§ 99', '§ 99', '§ 100', '§ 100', '§ 100', '§ 101', '§ 100', '§ 102', '§ 103']

Komentár k stavebnému zákonu § 98 - § 104 | Stavebný zákon s komentárom
31.1.2020, Ing. Vasil Ivanov; JUDr. Martina Kostková , Zdroj: Verlag Dashöfer
Komentár k § 98
Výkonom štátneho stavebného dohľadu sa zabezpečuje dôsledné uplatňovanie ochrany verejných záujmov pri činnostiach, ktoré sú taxatívne uvedené v stavebnom zákone.
a) Slovenskej stavebnej Inšpekcie (§ 123a)
c) iných dotknutých orgánov oprávnených osobitnými predpismi dozerať na uskutočňovanie, užívanie a odstraňovanie stavieb v medziach týchto predpisov,
Komentár k § 99
V zákone sú uvedené orgány štátneho stavebného dohľadu. Často dochádza k omylu a za orgány štátneho stavebného dohľadu sa považujú orgány a inštitúcie, uvedené v § 99. Orgány štátneho stavebného dohľadu sú iba poverení zamestnanci týchto orgánov a inštitúcií.
Komentár k § 100
Zákon ukladá povinnosti stavebníkovi, oprávnenej fyzickej osobe alebo právnickej osobe uskutočňujúcej alebo odstraňujúcej stavbu vo vzťahu k výkonu štátneho stavebného dohľadu. Uvedené povinnosti sa vzťahujú aj na stavby, ktoré sa užívajú (prevádzkujú). Povinnosť ohlásiť stavebnému úradu všeobecné ohrozenie životov alebo zdravia osôb nemajú iba osoby, uvedené v § 100 ale každý občan.
Mnoho stavebníkov si neuvedomuje, že okrem inštitútu stavbyvedúceho a stavebného dozoru rozlišujeme aj inštitút štátneho stavebného dohľadu. Ten zabezpečuje ochranu verejných záujmov, ako aj práv a právom chránených záujmov právnických osôb a fyzických osôb, ktoré vyplývajú z uskutočňovania stavby alebo jej zmeny, z vlastností stavby pri jej užívaní, z odstránenia stavby a z terénnych úprav, prác a zariadení podľa Stavebného zákona. Aj vzhľadom na ich status sú osoby vymenované v ust. § 100 povinné umožniť štátnemu stavebnému dohľadu nielen vstupovať na stavenisko a do stavby samotnej, ale taktiež aj nahliadať do dokumentácie, ktorá sa stavby týka a má byť na stavbe k dispozícii v súlade s ustanoveniami zákona.
Pokiaľ stavenisko a v súvislosti s tým navštívi štátny stavebný dohľad, stavebník je povinný spolupracovať. Štátny stavebný dohľad predstavujú poverení zamestnanci príslušnej inštitúcie (Štátna stavebná inšpekcia, stavebný úrad, krajský stavebný úrad). Títo zamestnanci sa svojim poverením preukazujú a stavebník je oprávnený si preukázanie tohto poverenia vyžiadať ešte pred vstupom na stavenisko, resp. do stavby. Pokiaľ sa zistia zákonné porušenia, štátny stavebný dohľad je oprávnený uložiť pokutu.
Ak je odôvodnená obava z ohrozenia verejných záujmov, je orgán štátneho stavebného dohľadu oprávnený nariadiť na náklady stavebníka alebo vlastníka stavby odobratie a preskúšanie vzoriek, skúšky stavby a prizvať znalcov na posúdenie technicky náročných alebo neobvyklých stavieb.
Komentár k § 101
Ak sú ohrozené alebo ak by mohli byť ohrozené verejné záujmy, je orgán štátneho stavebného dohľadu oprávnený konať v zmysle ustanovenia § 100 a nariadiť odobratie a vykonanie skúšky vzoriek materiálov, prípadne vypracovanie znaleckého posudku pre stroje, zariadenia, konštrukcie a systémy s mimoriadnou náročnosťou na technické riešenie.
Orgán štátneho stavebného dohľadu môže nariadiť vykonanie uvedených činností na rozostavanej stavbe ako aj na stavbe, ktorá sa už užíva (prevádzkuje). Preto zákon umožňuje aby sa nariadené opatrenia vykonali na náklad stavebníka alebo vlastníka stavby.
b) upozorní podľa potreby príslušný orgán, že niektorý zo zodpovedných pracovníkov na stavbe nevykonáva svoju činnosť v súlade s verejnými záujmami, a vyzve ho, aby mu oznámil, aké opatrenie na nápravu prijal,
Komentár k § 102
Zákon ustanovuje postup orgánu štátneho stavebného dohľadu, ak zistí na stavbe podstatnú závadu. Nie je určený spôsob ako vyzve orgán štátneho stavebného dohľadu stavebníka alebo zhotoviteľa stavby, aby zabezpečil nápravu. Orgán štátneho stavebného dohľadu môže vykonať oznámenie formou zápisu do stavebného denníka, vypracovaním zápisu o kontrole štátneho stavebného dohľadu alebo listom. Orgán štátneho stavebného dohľadu upovedomí aj stavebný úrad o výsledku kontroly.
V prípade, že stavebník alebo zhotoviteľ nezabezpečí odstránenie nedostatkov, ktoré zistil štátny stavebný dohľad, nariadi stavebný úrad rozhodnutím odstránenie zistených závad. V odôvodnených prípadoch môže stavebný úrad nariadiť zastavenie prác na stavbe.
V zákone sú uvedené taxatívne povinnosti orgánu štátneho stavebného dohľadu.
Právo ďalších orgánov štátnej správy vydávať podľa osobitných predpisov rozhodnutia o náprave závad stavby zostáva nedotknuté. V prípade, že na nápravu je potrebný zásah do stavebnotechnického riešenia stavby, rozhodne o ňom stavebný úrad.
Komentár k § 103
Dokumentácia skutočného realizovania stavby, teda tzv. realizačný projekt (projektová dokumentácia) musí byť po celý čas trvania stavebného konania zachovaná. A to od vydania stavebného povolenia, právoplatného, kedy stavebný úrad odovzdá vlastníkovi stavby overenú projektovú dokumentáciu až do momentu, kým kolaudačné rozhodnutie nenadobudne právoplatnosť. Na koľko v praxi často…